Margareta II (regina Daniae)
Margareta II (nata Margrethe Alexandrine Þórhildur Ingrid Hafniae die 16 Aprilis 1940), filia maxima natu Friderici IX ex uxore Ingrida Sueciae, est Daniae regina necon civitatis gubernatrix Faeroarum et Groenlandiae. Ei sunt duae sorores, Benedicta principissa et Anna-Maria regina Graecorum, sed frater nullus. 

Mulieribus cum regnum Danicum suscipere non liceret, patruus Margaretae, Canutus Daniae princeps, usque ad annum 1953 heres  Friderici IX erat. Duobus autem referendis habitis Margareta eodem anno heres regni facta est.

Archaeologiae in Anglia, deinde scientiae politicae in Dania studuit. Studiis peractis, die 10 Iunii 1967 nupsit Henrico Laborde de Montpezat, cui Fridericus IX titulum principis Daniae concesserat. Duos filios peperit: Fridericum, coronae heredem (natus anno 1968) et Ioachimum principem (natus anno 1969).

Friderico IX mortuo, Margareta II die 15 Ianuarii 1972 regnum Danicum occupavit.

Proles 
 Fridericus Andreas Henricus Christianus, cui liberi sunt: 
 Christianus Valdemarus Henricus Ioannes (natus anno 2005); 
 Isabella Henrietta Ingrida Margarita (nata anno 2007); 
 gemelli Vincentius Fridericus Minik Alexander et Iosephina Sophia Ivalo Mathilda (nati anno 2011).
 Ioachimus Ogier Valdemarus Christianus, cui liberi sunt:
 Nicolaus Gulielmus Alexander Fridericus (natus anno 1999);
 Felix Henricus Valdemarus Christianus (natus anno 2002);
 Henricus Carolus Ioachimus Alanus (natus anno 2009).

Notae

Bibliographia 
 Kate Connolly, "Margrethe II of Denmark marks jubilee as Europe’s only reigning queen" in The Guardian (11 Septembris 2022)

 Reges Daniae

Nexus externi 

 Situs publicus 
 Situs publicus 
 Situs publicus 

Nati 1940
Homines vivi
Mulieres
Reges Daniae